Unión del Pueblo Navarro (UPN) talde parlamentarioari atxikitako foru parlamentari Leticia San Martín Rodríguez andreak 11-23/PES-00136 galdera egin du, idatziz erantzun dakion, honako honi buruz, zehazki: “Osasuneko kontseilariak 2023ko apirilean iragarri zuen planifikatuta zeudela Bidean osasun-garraioko enpresa publikoa abian jartzeko urratsak. Zertan da prozesu hori? Noizko aurreikusten da enpresak jarduera abiatzea eta aurreikusitako jarduera osoa bere gain hartzea?” Hona hemen Nafarroako Gobernuko Osasun kontseilariak horri buruz ematen dion informazioa:

Azaroaren 6an eratuko da Bidean SL osasun garraioko enpresaren Administrazio Kontseilua. Bilera horretan Administrazio Kontseiluak karguak onartuko ditu, Administrazio Kontseiluaren Lehendakaritza eta Lehendakariordetza izendatuko dira eta enpresako zuzendari-kudeatzailea ere izendatuko da. Halaber, enpresa erakunde instrumental gisa aintzatetsiko da.

Zuzendari-kudeatzailea arduratuko da lanerako plana ezartzeaz, ahalik eta arinen jardunari ekin ahal izateko eta osasun garraio osoa beren gain hartu ahal izateko. Asmoa da 12 eta 18 hilabete arteko epean hartuko dutela beren gain enkarguaren osotasuna.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Pamplona-Iruñea, 3 de noviembre de 2023

Osasuneko kontseilaria: Fernando Dominguez Cunchillos